google/wiki40b huggingface dataset:
Halabja

Historie

Halabja har lang historie. Dersom Frayne (1990) har rett, lå Lullubi-hovedstaden Lulubuna eller Luluban - i det 3. årtusen før Kristus - der Halabja nå ligger.
Gravfeltet i det nye Halabja har gravene til en rekke historisk kjente personer, som Ahmed Mukhtar Jaf, Tayar Bag Jaf og Adila Khanim. In august 2009 ble det funnet tre 1600-talls-graver i bydelen Ababile. Dette gjør det nærliggende å anta at den nåværende by er noe eldre enn det man tidligere har antatt: Noen kilder har ment at den ble bygget av osmanene ca 1850.
Den moderne utvikling av byen skjedde fra 1900-tallet av. Postkontoret ble åpnet i 1924 og den første skole året etter. Qaysari Pasha- og Hamid Bag-basarene ble bygget i 1932. Elektrifiseringen skjedde først i 1940.
Byen ble verdenskjent i mars 1988 da irakiske styrker angrep byen med stridsgass etter at den var erobret av geriljastyrker (peshmergas) fra PUK (Kurdistans patriotiske union). Rundt 5 000 mennesker antas å ha dødd i angrepet og mange  sliter fortsatt med store fysiske og psykiske ettervirkninger fra angrepet. Tusener flyktet til nabolandet Tyrkia.
Halabja er et senter for kurdisk islamisme og partiet Islamic Union of Kurdistan har betydelig oppslutning her. Utbrytere fra dette partiet dannet i år 2000 den væpnede gruppa Ansar al-Islam, ledet av mulla Krekar, som under iransk artilleristøtte okkuperte noen landsbyer ved den iranske grensa. Enklaven til Ansar al-Islam ble erobret av PUK med amerikansk flystøtte under invasjonen av Irak i 2003.
23. desember 2005 ble  forretningsmannen Frans van Anraat dømt til 15 års fengsel av en nederlandsk rett, for å ha solgt kjemikalier til   framstilling  av kjemiske våpen til Saddam Husseins regime. Retten slo  fast  at gassangrepet inngikk i en systematisk folkemordspolitikk overfor  kurderne. Det  var første gang gassangrepet på Halabja er blitt rettslig kategorisert som folkemord.
På 18-årsdagen for gassangrepet, 18. mars 2006, brøt det ut voldsomme opptøyer i Halabja  rettet mot det regjerende partiet PUK.  Anslagsvis 7 000 demonstranter klaget over manglende oppfølging av ofrene for gassangrepet og manglende investeringer i infrastruktur i den ødelagte byen.  Demonstrantene  raserte  museet som er oppført til minne om   Halabja-ofrene og satte  det i brann. Det kurdiske politiet åpnet til sist ild mot demonstrantene. En 17 år gammel gutt ble drept og et titalls personer såret.
Sovetsk (Kaliningrad oblast)

Historie

Tilsits historie begynte med Den tyske orden, som oppførte festningen Burg Tilsit 1406-1409. Det oppstod snart en bosetning her som fra slutten av 1400-tallet utviklet seg til et økonomisk sentrum i regionen. I 1552 fikk Tilsit bystatus av hertug Albrecht av Preussen. Under syvårskrigen 1758–1762 ble byen okkupert av russiske styrker, men kom stort sett uskadet fra det. Det samme var tilfellet da Napoleons tropper var innom byen under den fjerde koalisjonskrig i 1807. Samme året undertegnet Napoleon og tsar Aleksander I av Russland en ikkeangrepspakt i Tilsit (Tilsit-avtalen). 
På 1800- og 1900-tallet fantes det et stort antall litauiske forbund i byen ettersom regionen hadde en betydelig litauisk minoritet. Frem til 1914 vokste Tilsit som resultat av sin omfattende trelastindustri og viden kjente produksjon av ost. Den berømte Tilsiter-osten ble oppfunnet og produsert av innvandrede hollandske bønder. I 1832 fikk byen direkte veiforbindelse til Königsberg, og i 1865 ble den tilknyttet det prøyssiske jernbanenettet. Under første verdenskrig var byen okkupert i to måneder av russiske styrker. I 1939 hadde byen et innbyggertall på drøyt 56 000.
Annen verdenskrig betydde slutten for Tilsit som tysk by. I 1943 ble den rammet av de første allierte bombeangrepene. I oktober 1944 var østfronten rykket så nær at befolkningen ble evakuert. Men etter en midlertidig tysk militær offensiv valgte en del av innbyggerne å vende tilbake. Ved den røde hærs invasjon av Øst-Preussen i januar 1945 havnet Tilsit i sentrum for angrepet. Den ble erobret 20. januar 1945 etter at et intenst sovjetisk artilleribombardement hadde ødelagt 80% av bebyggelsen. Ved freden ble byen som en del av de alliertes avtaler fra Potsdamkonferansen en del av ekslaven Kaliningrad oblast. Den gjenværende tyske befolkningen ble deportert eller utvist. Byen ble russifisert med tilflyttede russere og hviterussere under sitt nye navn Sovetsk. Under den kalde krigen var Sovetsk underlagt strenge militære restriksjoner og var stort sett stengt for utlendinger. 
Ved Sovjetunionens kollaps ble Sovetsk en russisk grenseby til Litauen. Det har siden blitt lettere for tilreisende å besøke byen.
Dvergnebbfly

Utseende

Et lite (vingespenn 14–15 mm), spinkelt, lyst brungrått nattfly. Arten er det minste nattflyet som forekommer i Norge og kan ikke forveksles med noe annet nattfly, derimot ligner den mye på enkelte grasmott (Crambidae). Forvingen er nokså smal, med markert spiss og bakhjørne. Den har to, vanligvis nokså utydelige, skråstriper i den ytre delen og en mørk flekk litt utenfor og foran midten. Langs ytterkanten en rad av små, svarte flekker. Bakvingen er silkeaktig grå.

Levevis

Dvergnebbflyet lever på fuktige steder, myrer, sumper og våtenger. Næringsplanten er ukjent, i fangenskap har man avlet opp larver på torvmoser (Sphagnum sp.) og på myrhatt (Potentilla palustris). Den overvintrer som liten larve. De voksne sommerfuglene flyr i juli – august.

Utbredelse

Den er utbredt i Mellom- og Nord-Europa, og i det nordlige Asia østover til Amur-området og Øst-Sibir. I Norge forekommer den i de sørligste landsdelene nord til Elverum og Bergens-området. Man har regnet med at den er sjelden og truet, men i 2008 ble den funnet på flere lokaliteter i de ytre delene av Vestlandet () og det er mulig at den har gode bestander her.
Trafikktrygd

Trafikktrygd er en trygd av motorvogner som er registrert i Norge eller som skal ha kjennemerke etter veitrafikkloven. Trygden som omfavner Bilansvar er gjort obligatorisk med hjemmel i kapittel IV i bilansvarsloven.
Trafikktrygd er en form for ansvarsforsikring som dekker rettslig erstatningsansvar som førere av motorvogn kan pådra seg. Trygden gir skadelidte rett til erstatning direkte fra forsikringsselskapet for de skader som vedkommende måtte bli påført, og som i henhold til bilansvarsloven medfører rettslig ansvar. Når en tilhenger gjør skade, skal erstatningskravet svares av trafikktrygden for den motorvogn som vanligvis trekker tilhengeren.
Det er straffbart å føre motorvogn som ikke er trygdet.
Blåbærblomstmåler

Utseende

En liten (vingespenn 17 – 19 mm), slank måler, lys grå med et svakt grønnskjær. Vingene er noe bredere enn de fleste andre arter på denne størrelsen. Begge vingepar har et bredt, svartkantet, litt mørkere tverrbånd i midten, på forvingen har dette båndet en liten, oval, svart flekk. Langs ytterkanten har vingene en diffus, grå tverrstripe. Noen ganger kan vingetegningene være ganske utydelige. Larven er lysgrønn med spredte, fine, lyse børster.

Levevis

Ulikt mange andre blomstmålere (slekten Pasiphila) lever denne artens larver ikke på blomster, derimot på sammenspundne blader av blåbær (Vaccinium myrtillus) og blokkebær (Vaccinium uliginosum). Arten påtreffes stort sett bare i nærheten av næringsplantene. De voksne målerne flyr om kvelden og utover natten i juni – juli. Arten overvintrer som egg på næringsplantene.

Utbredelse

Blåbærblomstmåleren finnes i Europa og videre østover til Amur og Japan. I Norge er den funnet nord til Nord-Trøndelag.
Milan Richter

Bakgrunn

Richter stammer fra en slovakisk-mährisk jødisk familie som ble nesten utslettet under holocaust. Barndommen tilbrakte han i landsbyen Unín på grensen mellom Slovakia og Mähren, et sted der Richter-familien hadde bodd i flere århundrer.

Karriere

I Slovakia er Richter særlig kjent som poet, dramatiker og oversetter. Han publiserte ni diktsamlinger på slovakisk, skrev to skuespill om Franz Kafka som ble oversatt til åtte språk (Fra Kafkas Helvetesparadis til norsk av Lubo Mauer) og publisert på spansk, serbisk (også som bok: Fra Kafkas Helvetesparadis og Kafkas annet liv i boka "Kafka & Kafka, 2013) bulgarsk og tyrkisk ("Kafka ve Kafka", Ankara 2014) og ett skuespill om Marilyn Monroes liv og død: Marilyn Monroes korte og ulykkelige liv (2013) som ble oversatt til engelsk, tyrkisk, rumensk og serbisk. Richter skrev i 2018 det dokumentaristiske skuespillet Gode gjerninger redder verden om Bjørnstjerne Bjørnson.
Diktene hans er oversatt av Ivan Cicmanec og Lubo Mauer, gjendiktet av Knut Ødegård og utgitt på i samlingen Røter i lufta (Cappelen 1996). Andre bokutvalg av Richters dikt foreligger på fransk, spansk, tysk, arabisk, hebraisk, kinesisk, tsjekkisk, bulgarsk, makedonsk, på seks språk (Five Seasons of Life, 1998) og på sju språk (Sealed With Ashes, 2013).
Richter har oversatt Goethes Urfaust og Faust I, Rilkes Duino-elegier, Kafkas aforismer og kort prosa, diktutvalg av Emily Dickinson, Pablo Neruda, Ernesto Cardenal, Ernst Jandl, Edith Södergran, Harry Martinson, Artur Lundkvist, Erik Lindegren, Östen Sjôstrand, Tomas Tranströmer (også hans samlede dikt), Kjell Espmark, Pia Tafdrup, Eva Ström og andre, antologi av 33 svenske poeter, antologi av fem tyske poeter, bøker av Lars Gustafsson, Dag Hammarskjöld, Per Wästberg, P. O. Enquist, Rolf Hochhuth, John Cheever, Khalil Gibran og andre, eventyr av H. C. Andersen og Oscar Wilde, skuespill av Elias Canetti, P. O. Enquist, Nikoline Werdelin, Elfriede Jelinek og andre. Fra norsk har Richter oversatt Sigrid Undsets roman Ida Elisabeth, tre bøker av Jostein Gaarder (Som i et speil, i en gåte, Vita brevis og Det spørs), gjendiktet Knut Ødegård (to bøker), medoversatt Bjørnstjerne Bjørnson og oversatt moderne norsk lyrikk for en antologi.
Richter fikk Svenska akademiens tolkningspris (1999) og das goldene Ehrenzeichen für Verdienste um die Republik Österreich (2002) fra den østerrikske president Thomas Klestil. Han ble i 2008 utnevnt til ridder av 1. klasse av Den Kongelige Norske Fortjenstorden «for fremme av forbindelsene mellom Norge og Slovakia, særlig på det kulturelle området». Han fikk Bjørnsonprisen 2010 «for sin lyrikk, for sin innsats i demokratibevegelsen i det tidligere Tsjekkoslovakia og for sitt fortsatte engasjement for ytringsfrihet og diktekunst fra sin base i Bratislava.» 
Han var formann av De uavhengige forfatternes klubb i Slovakia fra oktober 2013 til november 2016. Siden januar 2017 er han formann for Slovakias PEN center.
Malcolm Campbell

Tidlig karriere

Campbells far var diamanthandler og unge Malcolm ble sendt til Tyskland for å lære seg yrket. Der ble han interessert i motorsykler og kappkjøring. Han tjenestegjorde under første verdenskrig i infanteriet og ble senere pilot i RAF.

Racerkarriere

Campbell startet med å konkurrere på motorsykkel før han i 1910 gikk over til bilsport på Brooklandsbanen. Han kalte sine konkurransebiler «Blue Bird» Campbell kjørte Grand Prix-løp med en Bugatti og vant flere Grand Prix på tyvetallet.

Hastighetsrekord

Campbell satte hastighetsrekorden på land første gangen ved Pendine Sands i sørlige Wales i 1924 med en 350 hk Sunbeam. Senere kjørte han sine spesialbygde Blue Bird-biler med flymotorer. Han satte hastighetsrekord på land ni ganger mellom 1924 og 1935, sist på Bonneville Salt Flats hvor han ble den første å kjøre fortere enn 480 km/t
Campbell slo sin egen hastighetsrekorden til vanns fire ganger, siste gangen på sjøen Coniston Water i Cumbria i 1939.
Campbell ble adlet 1931 for sine rekordkjøringer og ble innlemmet i International Motorsports Hall of Fame i 1990.
Telt

Et telt er konstruksjon med plast- eller stoffduk over en ramme av stenger, hvor hensikten er beskyttelse mot innsyn eller været.
Telt ble først brukt av nomadefolk, men moderne telt brukes mest til lystturer.
Alt etter sted på kloden og tilgang på materialer har teltene vært kledd med dyrehuder eller filt. Bærekonstruksjonen har vært av tre. Den vanligste formen har vært konisk (rund pyramide), gjerne med en åpning øverst for å slippe ut røyk fra ildsteder for matlaging og oppvarming. I dag kan en få telt i mange varianter og med ulike stofftyper. Flere norske produsenter leverer telt. De leverer både telt for alle formål, spesielt tilpasset det kalde norske klima. 
I nyere tid har det og blitt mer populært med alternative telt. Blant annet slike som slår seg opp "automatisk" eller med lite hjelp og hengekøye-telt. Mange ser på disse telttypene som nye og innovative, men fakta er det at mennesket har brukt forskjellige former for hengekøye-telt siden tidenes morgen. Mens vi i nyere tid velger hengekøye-telt av komforthensyn valgte våre forfedre å sove i trærne for å beskytte seg mot rovdyr.
Ariana Grande

Bakgrunn

Ariana Grande vokste opp i Boca Raton som datter til Joan Grande og Edward Butera. Hun har italiensk slektsbakgrunn. Frankie Grande er hennes 11 år eldre halvbror. Ariana Grande startet som skuespiller da hun var tre år gammel. Hun fikk sin første skolegang på North Broward Preparatory School.

Skuespiller

Ariana Grande egentlige skuespillerdebut var da hun spilte Charlotte i Broadway-stykket 13 i 2008. Grande er først og fremst kjent for å spille Cat Valentine i TV-serien Victorious, som går på Nickelodeon. Hun har også spilt Cat i en gjesterolle i en spesialepisode av iCarly. I 2013 gjentok hun rollen som Cat Valentine i en ny TV-serie på Nickelodeon, Sam and Cat, som også inneholdt Sam Puckett (Jennette McCurdy) fra iCarly.
Hun hadde også en gjesterolle i Scream Queens som Chanel#2 og rollen som Amanda Pitch Benson i komedie filmen Swindle som kom ut i 2013.

Sanger

Ariana Grande debuterte med albumet Yours Truly i 2013. Albumet, som opprinnelig skulle hete Daydreamin', gikk rett inn på førsteplassen på Billboards topp 200-liste. Det solgte i 138 000 eksemplarer den første uken, slik at Grande ble den femtende kvinnelige artisten som debuterte med en førsteplass.
En av Grandes sanger heter, «Focus», og kom ut 30. oktober 2015. «Christmas And Chill» kom ut 18. desember 2015 med sangene;* «Intro», «Winter Things», «Wit It This Chrismas», «December», «Not Just On Christmas» og «True Love».
Også hennes neste album, My Everything, som utkom i 2014, fikk gode kritikker og debuterte som nummer én på Billboard-listen. Det solgte 169 000 eksemplarer første uke.
Kontorhuskvarteret

Etymologi

Det tyske begrepet som ble anvendt på bygningene var Kontorhaus. Det tyske ordet Kontor har flere betydninger. I en foreldet versjon ble ordet brukt om det fysiske arbeidslokalet til en handelsmann. Ordet Kontor var i bruk i hansatiden, på tysk så vel som på norsk. I moderne tysk språkbruk anvendes gjerne ordet Büro dersom man skal omtale et kontor i konkret, fysisk betydning.

Historie

Kontorhuskvarteret i Hamburg er oppført i nærheten av byens eldste bosettinger. Borgen Hammaburg antas å ha ligget der hvor man i dag finner gaten Speersort, i kort avstand fra sentrum i Kontorhuskvarteret. Ved den daværende St. Petri kirke oppsto fra ca. 830 en kjøpmanns- og håndverkerbosetting, og denne utviklet seg videre til dagens Hamburg. Ved St. Jakobi kirke dannet det seg på 1200-tallet et arbeiderstrøk, som gjennom århundredene utviklet seg til en labyrint av små gater og streder. Da koleraen brøt ut i Hamburg i 1892 ble 16 596 mennesker i dette området syke og 8 605 av dem døde av sykdommen.
Hamburgs senat vedtok i 1890-årene et stort saneringsprogram for denne del av byen og rivningene medførte at 30 000 mennesker mistet sine boliger.  Planen var at det skulle oppføres nye boliger i det samme området. Etter den første verdenskrigen ble planene endret og det ble stedet oppført kontorbygg. 
Ideen til oppføring av kontorbygningene kom fra USA, hvor det mot slutten av 1800-tallet ble oppført en rekke kontorbygninger for utleie. I tysk utforming ble bygningene symbol på en hanseatisk handelstradisjon. Samtlige var utstyrt med moderne innretninger som telefonledninger og paternosterheiser. Fasaden er representativt utsmykket i klinkerstein.
Llanomolpus

Levevis

Både larvene og de voksne (imago) er planteetere som lever på trær og busker i skog.

Utbredelse

Arten er kjent fra Venezuela.
Hemoptyse

Hemoptyse eller blodhoste er opphosting av blod eller blodfargen spytt (sputum) fra bronkiene, strupehodet, luftrøret eller lungene. Blodhoste kan være et symptom for eksempel hjerte- og karsykdommer, tuberkulose eller andre luftveisinfeksjoner.
Tatarstan

Befolkning

Ved folketellingen i 2010 var den etniske sammensetningen slik: Tatarer 53,2%, russere 39,7%, tsjuvasjer 3,1%, andre 4,1%.
De to mest utbredte religioner i republikken Tatarstan er islam og russisk-ortodoks kristendom. Den sunnitiske islam ble allerede i 922 anerkjent som en offisiell religion av volgabulgarene. Den tatarske hovedstad Kazan er sentrum for islam i Russland. Tatarene bekjenner seg i overveiende grad (60 prosent) til sunnitisk islam eller er ateister. Et mindretall av dem (1,6 prosent), kriasjene («de døpte») er ortodokse kristen og én prosent av tatarene (med tilknytning til Sibir) er tilhengere av tengrismen. 
Den ortodokse kirke fremtrådte i området ved midten av 1500-tallet da det russiske tsarveldet erobret kazankhanatet. Til denne kongesjon tilhører, ved siden av de fleste av republikkens russere, også tsjuvasjer, mari, mordviner og udmurter. 
Det finnes også mindre grupper som bekjenner seg til andre kristne trosretninger: gammelortodokse, katolikker, lutheranere og baptister. I heller ubetydelige antall finnes det også jøder og buddhister.

Geografi

Tatarstan ligger på den østeuropeiske slette, om lag 800 kilometer øst for Moskva. Elvene Volga og Kama møtes her. Andre store elver er Belaja og Vjatka, som begge renner ut i Kama. Republikken strekker seg 290 kilometer fra nord til sør, og 460 kilometer fra øst til vest. Den er om lag like stor som Hedmark, Oppland og Buskerud tilsammen. Landskapet er hovedsakelig flatt, med noen lave høydedrag. 90 % av arealet ligger under 200 meter over havet. 16 % er skogkledd. 
Klimaet er kontinentalt, middeltemperaturen er -14 grader celsius i januar og 19 grader celsius i juli.
Republikken har store oljeressurser.
Yonas Kinde

Bakgrunn

Han rømte fra Etiopia til Luxembourg i 2012, og har vært under internasjonal beskyttelse siden oktober 2013.

Idrettskarriere

Kinde var aktiv innen løping som ungdom, også da han bodde i Etiopia. Han løp særlig terrengløp, 10.000 meter og halvmaraton, og gikk senere over til maraton.
I oktober 2015 kom han på 29.-plass ved Frankfurt Marathon, med tiden 2:17,31.
Han ble tatt ut til å delta på det olympiske flyktninglaget ved sommer-OL 2016, og skal delta på maraton.
Bordtomt

Bordtomt er et område hvor det bedrives handel med trelast. Betegnelsen ble brukt om områder ved Ila i Trondheim, i Drammen,
i Borge i Østfold og i det gamle Christiania.
I Christiania lå planketomtene innerst i Bjørvika ved munningen av Akerselva, syd for det som er Vaterland i Christiania.  Området tilkom ved utfylling, solgt av kongen (1765) til trelasthandlerne.  Store verdier forsvant i en flere dager lang brann (4. mai 1819). Disse var da eid av blant annet Peder Anker, Hans Thoresen og Paul Olsen Thrane.  Man fant her den på 1960-tallet bortsanerte Tomtegaten fra jernbanetorget til Schweigaards gate, såvel som Tomtestredet.
Motormessen i Berlin

Motormessen i Berlin ble arrangert første gang i 1897 som arnestedet for nternationale Automobil-Ausstellung (IAA) og holdt det gående frem til 1939.  IAAs base ble etablert i Frankfurt am Main.
Den nye motormessen, eller Avus Automobile Akzente' (AAA) ble etablert i 1978. Siste arrangement i 2000, siden 2002-show ble kansellert.

Historie

Det første IAA was ble arrangert i Hotel Bristol i Berlin i  1897, og ble et årlig arrangement  ( med to arrangementer i 1905, 1906 og 1907). Med en pause etter første verdenskrig ble arrangementet flyttet til Berlin i 1921 med 67 bilfabrikker representert.  1931 var et rekordår med over 295 000 besøkende. For første gang i historien ble en forhjulsdrevet bil prsentert. Siste IAA i Berlin før utbruddet av andre verdenskrig ble holdt i 1939 og ble besøkt av 825 000 motorinteresserte..  Den nye Volkswagen  ble presentert for første gang.

1998

I 1998 ble AAA holdt på et utstillingområde i Berlin mellom  17. og 25. oktober
Sankt Gallen (kanton)

Historie

Klosterstaten rundt fyrstabbediet St. Gallen hadde allerede vært et «vennligsinnet sted» (dvs. alliansepartner av det sveitsiske edsforbundet) siden 1451. Likevel er ikke dagens kanton noen historisk enhet, selv om det tidligere abbediet utgjør en stor del av den. Kantonen St. Gallen ble først grunnlagt i 1803 ved sammenslåingen av de to kantonene Linth (minus Glarus og Schwyz) og Säntis (minus Appenzell). Disse hadde i sin tur blitt dannet fem år tidligere ved en sammenslåing av diverse sveitsiske kantoner, vasallstater og uavhengige områder.
Van Hool ExquiCity

Bergen

To busser som ble kjøpt av kollektivtransportoperatøren Skyss, Hordaland fylkekommunes kollektivtransportorganisasjon, ble overført til den bergenske bussoperatøren Tide Buss høsten 2014. Dette skjedde som ledd i et EU-prosjekt hvor noe av kostnadsdekningen overføres til EU og Transnova. Disse bussene er de første seriehybrider i Norge,  ved å ha et motorarrangement hvor gassmotoren skal lage strøm til batteri og elmotorer som deretter driver drivakslingene. Motoren, av merke MAN, yter 206 kW ved 2200 omdreininger i minuttet og lager strøm til to elmotorer hver på 180 kW. Biogass ble tatt i bruk for gassmotoren. Toleddede busser, som settes inn i trafikken på Linje 9 som går til det nye høyskolebygget på Kronstad for å avlaste bybanen, har kapasitet på 155 passasjerer. 
Ettersom det ikke er tillatt å ha større lengde enn 18,75 meter for leddbuss, må Skyss ordne med dispensasjon for å kjøre disse bussene. Bussene har hydraulisk styring på bakerste aksling for å ha en liten svingradius, ned til 12 meter. Under testing høsten og vinteren 2012 på busslinjer mellom Oslo og Fornebu (linje 31 Fornebu-sentrum-Tonsenhagen og linje 36 E Fornebu-Oslo bussterminal) ble det oppdaget at dobbelleddbusser hadde problemer på vinterføre. Derfor valgte man i Bergen å bruke to drivakslinger på ExquiCity-bussene. 
Etter over tre års drift ble det besluttet å ta de to bussene midlertidig ut av tjeneste fra 1. januar 2018, da Linje 9 mellom Høgskolen og Bergen sentrum ble avviklet. Inntil da var disse kjent som «Maksibusser» som de første dobbelleddbusser i norsk tjeneste. Skyss kan ikke avhende disse bussene før 2020, på grunn av en klausul i kontrakten med EU og Transnova.

Trondheim

Nettbuss og Tide i Trondheim har sendt en storordre på 58 dobbelleddbusser til Van Hool, som har inngått samarbeid med Busnor og gitt Wist Last & Buss serviceansvaret for bussene i en periode på 10 år, den 30. mars 2018. 44 busser vil være underlagt Nettbuss mens 14 andre skal driftes av Tide. I desember 2018 vil opplæringsfasen begynne når de første ExquiCity-bussene leveres. Bussene skal settes inn på tre ruter fra sommeren 2019, av disse to med en totallengde på 21,5 km og en med 13,5 km.